Les alumnes i els alumnes del Col·legi La Fontaine componen un rap per la igualtat
2025-07-24

Les alumnes i els alumnes de sisè de primària del Col·legi La Fontaine de Burjassot, liderats per la seua tutora Amparo Suárez Bonet, han tingut una participació molt activa en les activitats programades el 8 de març amb motiu del Dia Internacional de la Dona per la regidoria d’Igualtat de l’Ajuntament de Burjassot, dirigida per Lluna Àrias.

Aquests alumnes són també part important del Ple Infantil Municipal, iniciativa de la regidoria d’Educació, dirigida per Laura Espinosa, ja que són els responsables de la regidoria d’Igualtat i, per aquest motiu, volien participar d’una manera visible i activa, coordinats amb Espai Dona, en un dia tan important.

Després de compondre en classe un rap per la igualtat, els alumnes van tenir l’oportunitat d’interpretar-ho davant tota Burjassot el matí del 8 de març, Dia Internacional de la Dona, en el Passeig de Concepción Arenal, punt de trobada d’aquest matí reivindicatiu.

Aquest rap pot escoltar-se i veure’s en AQUEST ENLLAÇ.